“বাবা-মায়ের যৌন মিলন…”, বলেই চরম বিপাকে ইউটিউবার রণবীর

ওয়েব ডেস্ক: বিতর্কিত মন্তব্য করে চূড়ান্ত সমালোচিত হচ্ছেন জনপ্রিয় ইউটিউবার (Youtuber) রণবীর আল্লাহবাদিয়া (Ranveer Allahbadia)। আসলে একটি কমেডি শোয়ে তিনি একটি অশ্লীল মন্তব্য করার পর থেকেই সামাজিক মাধ্যমে তৈরি হয়েছে এই বিতর্ক (Controversy)। এই ইস্যুতে সরব হয়েছেন বলিউডের জাভেদ আখতার, মনোজ বাজপেয়ী, মহারাষ্ট্রের উপ-মুখ্যমন্ত্রী দেবেন্দ্র ফড়নবিশ, অসমের মুখ্যমন্ত্রী হিমন্ত বিশ্বশর্মা-সহ অনেকেই। বিতর্কের জেরে চাপে পড়ে শেষমেশ ক্ষমাও চেয়েছেন রণবীর। তাতেও বিতর্ক থামেনি, বরং তাঁর বিরুদ্ধে একাধিক এফআইআর দায়ের করা হয়েছে। মঙ্গলবার নাকি তাঁর বাড়িতেও পৌঁছে গিয়েছে মুম্বই পুলিশ।

কিন্তু ঠিক কী বলেছিলেন রণবীর আল্লাহবাদিয়া? সম্প্রতি ইউটিউবার সময় রায়নার (Samay Raina) বিতর্কিত কমেডি শো ‘ইন্ডিয়া’স গট ল্যাটেন্ট’–এ (India’s Got Latent) অতিথি হিসেবে উপস্থিত ছিলেন রণবীর। এই শোয়ে এক প্রতিযোগীর সঙ্গে কথোপকথনের সময় তিনি জিজ্ঞেস করেন, “তুমি কি তোমার বাবা-মায়ের যৌন মিলন সারাজীবন দেখতে চাও, নাকি প্রথম দিনই সেই মিলনে অংশ নিয়ে সব শেষ করে দিতে চাও?” তাঁর এই মন্তব্যে উপস্থিত সকলেই হতবাক হয়ে যান।

আরও পড়ুন: শাহরুখের পর সলমনকে নিয়ে অ্যাটলির নতুন প্রজেক্ট শুরু কবে! আশাবাদী সবাই

এই ঘটনার ভিডিও ভাইরাল (Viral Video) হওয়ার পরই শুরু হয় সমালোচনার ঝড়। বিতর্ক চরমে পৌঁছলে মহারাষ্ট্রের উপ-মুখ্যমন্ত্রী দেবেন্দ্র ফড়নবিশ সাংবাদিকদের বলেন, “বাকস্বাধীনতার অধিকার সবার আছে, তবে সেটিরও একটা সীমা থাকা উচিত। যদি কেউ সেই সীমা লঙ্ঘন করে, তাহলে তাঁর বিরুদ্ধে ব্যবস্থা নেওয়া হবে।” অন্যদিকে, অসমের মুখ্যমন্ত্রী হিমন্ত বিশ্বশর্মা এক ধাপ এগিয়ে সোশ্যাল মিডিয়ায় ঘোষণা করেন, “সমর রায়নার এই শো-তে অংশ নেওয়া ইউটিউবারদের বিরুদ্ধে এফআইআর দায়ের করা হবে।” এরপর অল ইন্ডিয়া সিনে ওয়ার্কার অ্যাসোসিয়েশন সরাসরি এই শো বন্ধ করার দাবি তোলে।

Today @GuwahatiPol has registered an FIR against against certain Youtubers and social Influencers, namely
1. Shri Ashish Chanchlani
2. Shri Jaspreet Singh
3. Shri Apoorva Makhija
4. Shri Ranveer Allahbadia
5. Shri Samay Raina and others
for promoting obscenity and engaging in…

— Himanta Biswa Sarma (@himantabiswa) February 10, 2025

এত চাপের মুখে পড়ে শেষমেশ সোমবার রাতে এক্স হ্যান্ডেলে একটি ভিডিও বার্তার মাধ্যমে ক্ষমা চেয়ে রণবীর বলেন, “আমার মন্তব্য শুধু অনুপযুক্ত নয়, এটি হাস্যকরও ছিল না। আমি কাউকে কষ্ট দিতে চাইনি, কিন্তু যা বলেছি তা সম্পূর্ণ ভুল ছিল। এমন মন্তব্য করা আমার মোটেও উচিত হয়নি।” এদিকে, মঙ্গলবার সকালে মুম্বইয়ের ভারসোভা এলাকায় রণবীরের বাড়িতে পৌঁছয় পুলিশ। দীর্ঘ সময় ধরে তাঁকে জিজ্ঞাসাবাদ করা হয়। তবে এখনও পর্যন্ত তাঁকে গ্রেফতার করা হয়নি বলেই খবর।